Hommik algas hoogsalt ja rõõmsalt. Vastuvõtva kooli esindaja Jesus Sanches Gaspar oli oodatult kell 9.30 meil vastas. Asusime tempokal sammul Instituto INTER-ni poole teele. Jesus Sanches on Erasmus + projekti koordinaator ja kooli inglise keele õpetaja. Tegemist on äärmiselt sõbraliku, rõõmsameelse ja koostööalti noore mehega. Tema juhatusel tutvusime erinevate kooli hoonetega. Koolihooned on piirkonna erinevates kohtades laiali ning neid on kokku viis. Instituto INTER on erakool ja õpe selles koolis on tasuline. Õppureid on koolis tänase hetke seisuga ca 1300 ning õppida saab seitset eriala. Ringkäik koolihoonetes tehtud, jätkasime vestlust inglise keele klassis. Jesus Gaspar andis ülevaate Hispaania haridussüsteemist pöörates erilist tähelepanu
2012. aasta OECD raportile, milles tehti rida ettepanekuid haridussüsteemi parendamiseks. Antud raporti tagajärjel muudeti oluliselt Hispaania haridussüsteemi eeskätt kutsehariduse osas. Pealelõunal külastasime lapsehoidja eriala õppetundi, kus avanes võimalus küsitleda esmakursuse õppijaid. Aeg möödus kiirelt ning käsikäes äikse ja päiksega jõudsime oma appartmenti tagasi.